02000331801010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 33 


18 Ιανουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση στην Περιφέρεια Αττικής Ειδικής Υπηρεσίας 
με τίτλο "Υπηρεσία Διαχείρισης Επιχειρησιακού 

Προγράμματος Αττικής". 1 

Συγκρότηση Διοικητικού Συμβουλίου της Ανώνυμης 
Εταιρείας "ΜΑΚΕΔΟΝΙΚΟ ΠΡΑΚΤΟΡΕΙΟ ΕΙΔΗΣΕ¬ 
ΩΝ Α.Ε.". 2 

Τροποποίηση του Οργανισμού Εσωτερικής Υπηρε¬ 
σίας του Δήμου Ηλιούπολης. 3 

Σύσταση Δημοτικής Επιχείρησης Ανάπτυξης και Πολι¬ 
τισμού του Δήμου I. Π. Μεσολογγίου. 4 

Μετονομασία σχολικών μονάδων της 14ης σχολικής 

Επιτροπής του δήμου Λαμιέων. 5 

Τροποποίηση της 3353/24.8.2000 απόφασης "περί 
ορισμού υπολόγων διαχειριστών για τη διάθεση 
προκηρύξεων ΑΣΕΠ της Εφημερίδας της Κυβερνή- 
σεως". 6 


ΑΠΟΦΑΣΕΙ Σ 

Αριθ. 1310/Γ ΚΠΣ310 (1) 

Σύσταση στην Περιφέρεια Αττικής Ειδικής Υπηρεσίας με 
τίτλο "Υπηρεσία Διαχείρισης Επιχειρησιακού Προ¬ 
γράμματος Αττικής". 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 29 Ατού Ν. 1558/85 "Κυβέρνηση και Κυ¬ 
βερνητικά Όργανα" (ΦΕΚ 137/Α) όπως συμπληρώθηκε με 
το άρθρο 27 του Ν.2081/92 (ΦΕΚ 154/Α) και τροποποιή¬ 
θηκε με το άρθρο 1 παρ. 2α του Ν.2469/97 (ΦΕΚ38/Α). 

2. Τον Κανονισμό (ΕΚ) 1260/99 του Συμβουλίου της 
21.6.1999. 

3. Το Νόμο 2860/2000 (ΦΕΚ 251/14.11.2000) και ειδικό¬ 
τερα το άρθρο 7 και τα άρθρα 4, 5 και 6. 

4. Το ΚΠΣ 2000-2006 και ειδικότερα το Περιφερειακό 
Επιχειρησιακό Πρόγραμμα Αττικής, το οποίο υποβλήθη¬ 


κε στην Επιτροπή ΕΚ, την αρμοδιότητα διαχείρισης και 
εφαρμογής του οποίου έχει η Περιφέρεια Αττικής. 

5. Την πρόταση του Γενικού Γραμματέα της Περιφέρει¬ 
ας Αττικής με αριθμό 3805/21.12.2000. 

6. Το γεγονός ότι από την απόφαση αυτή προκαλείται 
ακαθόριστη δαπάνη, η οποία θα αντιμετωπιστεί από πι¬ 
στώσεις του προϋπολογισμού δημοσίων επενδύσεων, 
αποφασίζουμε: 

Άρθρο 1 

Σύσταση Ειδικής Υπηρεσίας 

Στην Περιφέρεια Αττικής συνιστάται Ειδική Υπηρεσία 
με τίτλο "Υπηρεσία Διαχείρισης Επιχειρησιακού Προ¬ 
γράμματος Αττικής" και υπάγεται στον Γ ενικό Γ ραμματέα 
της Περιφέρειας Αττικής. 

Σκοπός της Υπηρεσίας είναι η άσκηση των αρμοδιοτή¬ 
των που ορίζονται στο άρθρο 4 του Ν. 2860/2000. 

Άρθρο 2 

Διάρθρωση Υπηρεσίας Διαχείρισης 
Επιχειρησιακού Προγράμματος Αττικής 

Η Υπηρεσία Διαχείρισης Επιχειρησιακού Προγράμμα¬ 
τος Αττικής διαρθρώνεται σε (4) μονάδες: 

Μονάδα Α' Προγραμματισμού Ε.Π. και Αξιολόγησης 

Μονάδα Β' Παρακολούθησης και Διαχείρισης 

Μονάδα Γ Ελέγχου 

Μονάδα Δ' Οργάνωσης - Υποστήριξης 

Άρθρο 3 

Αρμοδιότητες Υπηρεσίας Διαχείρισης 
Επιχειρησιακού Προγράμματος Αττικής 

Οι αρμοδιότητες της Υπηρεσίας Διαχείρισης Επιχειρη¬ 
σιακού Προγράμματος Αττικής που περιγράφονται στο 
άρθρο 4 του Ν. 2860/2000 εξειδικεύονται και ασκούνται 
από τις μονάδες της ανάλογα με το αντικείμενό τους ως 
εξής: 

Α. Μονάδα Α' Προγραμματισμού Ε.Π. και Αξιολόγησης 

1. Μεριμνά για την κατάρτιση του συμπληρώματος 
προγραμματισμού και τις προσαρμογές του μετά από 
συνεργασία με τις αρμόδιες υπηρεσίες και όργανα για 
τον προγραμματισμό και μεριμνά για την υποβολή του 
στην Επιτροπή Παρακολούθησης του επιχειρησιακού 
προγράμματος. 

2. Επεξεργάζεται καιεισηγείταιτα κριτήρια ένταξηςτων 
πράξεων στα μέτρα του επιχειρησιακού προγράμματος. 

3. Παρακολουθεί την πορεία εφαρμογής του επιχειρη¬ 
σιακού προγράμματος στα πλαίσια των κοινωνικοοικονο¬ 
μικών συνθηκών της περιφέρειας, των τεθέντων στόχων 
και ειδικότερα όσον αφορά τους ποσοτικοποιημένους 
δείκτες και των προοπτικών εξέλιξης και εισηγείται μέτρα 
αναθεώρησής του. Επίσηςπαρακολουθείτηνπρόοδο συ¬ 
ναφών με το επιχειρησιακό πρόγραμμα έργων. 

4. Παρακολουθεί την πορεία εφαρμογής των μέτρων 
και τις προοπτικές τους και επεξεργάζεται προτάσεις 
αναθεώρησής τους. 

5. Συντάσσει την ετήσια και τελική έκθεση του επιχειρη¬ 
σιακού προγράμματος και μεριμνά για την υποβολή τους 
στην Επιτροπή Παρακολούθησης, στη διαχειριστική αρ¬ 
χή του ΚΠΣ και τη διαβίβασή τους στην Επιτροπή ΕΚ. 

6. Οργανώνει και παρακολουθεί την ενδιάμεση αξιολό¬ 
γηση του επιχειρησιακού προγράμματος σε συνεργασία 
με τη διαχειριστική αρχή του ΚΠΣ σύμφωνα με τα οριζό¬ 
μενα στους κανονισμούς, στους κανόνες και στα πλαίσια 
που ισχύουν. Επεξεργάζεται προτάσεις για την αξιοποίη¬ 
ση των αποτελεσμάτων της ενδιάμεσης αξιολόγησης. 

7. Οργανώνει και παρακολουθεί τη δημοσιότητα του 
επιχειρησιακού προγράμματος σε συνεργασία με τη δια¬ 
χειριστική αρχή του ΚΠΣ. 

8. Συνεργάζεται με τη διαχειριστική αρχή του ΚΠΣ, την 
Επιτροπή Παρακολούθησης του επιχειρησιακού προ¬ 
γράμματος και την Επιτροπή ΕΚ για την παροχή σε αυτές 
κάθε στοιχείου και πληροφορίας που ζητείται στο πλαίσιο 
εφαρμογής του επιχειρησιακού προγράμματος. Επίσης 
μεριμνά για την εφαρμογή και εξειδίκευση, όπου απαιτεί¬ 
ται, των απαραίτητων εργαλείων, προτύπων και προδια¬ 
γραφών για την σωστή λειτουργία της διαχειριστικής αρ¬ 
χής- 

9. Μεριμνά για την επεξεργασία, εκπόνηση και εισήγη¬ 
ση των θεμάτων, σε συνεργασία με τις υπόλοιπες μονά¬ 
δες, στην Επιτροπή Παρακολούθησης του επιχειρησια¬ 
κού προγράμματος στα πλαίσια του κανονισμού λειτουρ¬ 
γίας της. 

10. Μεριμνά για την αποστολή στην Επιτροπή ΕΚ όλων 
των τυποποιημένων αρχείων (ίΐεΐίϋθε) που προβλέπονται 
για την ηλεκτρονική διασύνδεση με την Επιτροπή ΕΚ για 
το επιχειρησιακό πρόγραμμα στο πλαίσιο του προγραμ¬ 
ματισμού. 

Β. Μονάδα Β' Παρακολούθησης και Διαχείρισης 

1. Μεριμνά για την εφαρμογή των διαδικασιών ένταξης 
των πράξεων στα μέτρα του επιχειρησιακού προγράμμα¬ 
τος και παρακολουθεί την πορεία εφαρμογής τους. 

2. Συγκεντρώνει και ελέγχει την πληρότητα των στοιχεί¬ 
ων των προτάσεων που υποβάλλονται. 

3. Αξιολογεί τις προτάσεις που υποβάλλονται, εφαρμό¬ 
ζοντας τα κριτήρια ένταξης των πράξεων στα μέτρα του 
επιχειρησιακού προγράμματος. 

4. Μεριμνά για έκδοση των αποφάσεων ένταξης των 
πράξεων στα μέτρα του επιχειρησιακού προγράμματος 
μετά την ολοκλήρωση της διαδικασίας διατύπωσης γνώ¬ 
μης της διαχειριστικής αρχής του ΚΠΣ και των αρμοδίων 
Υπουργείων. 

5. Για τα έργα που η εκτέλεση τους διέπεται από Ν. 
1418/84 εξετάζει και προτείνει την προέγκριση των στα¬ 
δίων εξέλιξής τους όπως αναφέρονται στην απόφαση 
ένταξης. 


6. Συγκεντρώνει και ελέγχει τα στοιχεία παρακολούθη¬ 
σης εκτέλεσης των πράξεων (μηνιαία και τριμηνιαία δελ¬ 
τία παρακολούθησης) που υποβάλλουν οι τελικοί δικαι¬ 
ούχοι και μεριμνά για την καταχώρισή τους στο ΟΠΣ. Συ¬ 
νεργάζεται με την διαχειριστική αρχή του ΚΠΣ και την 
Αρχή Πληρωμής για το περιεχόμενο των στοιχείων που οι 
τελικοί δικαιούχοι υποβάλλουν. 

7. Παρακολουθεί τους τελικούς δικαιούχους σχετικά με 
την τήρηση των υποχρεώσεων που έχουν αναλάβει. 

8. Μεριμνά για τη παροχή στοιχείων προόδου εκτέλε¬ 
σης των πράξεων στις αρμόδιες για την χρηματοδότηση 
Δημόσιες Υπηρεσίες. 

9. Προτείνει μέτρα υποστήριξης των τελικών δικαιού¬ 
χων προκειμένου να ανταποκριθούν στις υποχρεώσεις 
τους. 

10. Μεριμνά για την κατ’ αρχήν αξιολόγηση των προτά¬ 
σεων έργων που υποβάλλονται στο Ταμείο Συνοχής και 
εμπίπτουν στην αρμοδιότητα της Υπηρεσίας και παρακο¬ 
λουθεί την πορεία εκτέλεσής τους. 

Γ. Μονάδα Γ Ελέγχου 

1. Μεριμνά για την πραγματοποίηση των ελέγχων που 
προβλέπονται στο άρθρο 6 του Ν. 2860/2000. 

2. Ελέγχει την τήρηση της ισχύουσας νομοθεσίας κατά 
το στάδιο προετοιμασίας εκτέλεσης της πράξης, κατά 
την υποβολή της πρότασης ένταξης του έργου ή και μετά 
την ένταξη της στο επιχειρησιακό πρόγραμμα. Ειδικά για 
τα έργα που η εκτέλεσή τους διέπεται από το Ν. 1418/84, 
ελέγχει προληπτικά την τήρηση της νομιμότητας στα ορι¬ 
ζόμενα στάδια εξέλιξης της πράξης στην απόφαση έντα¬ 
ξης- 

3. Κατά τη διάρκεια εκτέλεσης των πράξεων ελέγχει την 
νομιμότητα και κανονικότητα των δαπανών, την αξιοπι¬ 
στία των πληροφοριών και οικονομικών στοιχείων που δη¬ 
λώνονται από τον τελικό δικαιούχο στα πλαίσια των μηνι¬ 
αίων και τριμηνιαίων δελτίων παρακολούθησης, την τή¬ 
ρηση των δεσμεύσεων που έχει αναλάβει ο τελικός 
δικαιούχος κατά την ένταξη του έργου στο επιχειρησιακό 
πρόγραμμα και την τήρηση των κανόνων δημοσιότητας 
σύμφωνα με τους ισχύοντες κανόνες και διατάξεις. 

4. Πραγματοποιεί ελέγχους στις πράξεις μετά τη γνω¬ 
στοποίηση ολοκλήρωσης από τοντελικό δικαιούχο και εκ¬ 
δίδει την βεβαίωση τήρησης των υποχρεώσεων του τελι¬ 
κού δικαιούχου. 

5. Αξιολογεί τα αποτελέσματα των ελέγχων και εισηγεί- 
ται τη λήψη των απαραίτητων μέτρων για βελτίωση του 
συστήματος διαχείρισης και ελέγχου. 

6. Στις περιπτώσεις που υπάρχουν βάσιμες ενδείξεις 
για την ύπαρξη παρατυπιών μεριμνά για την εφαρμογή 
της παραγράφου 6 του άρθρου 6 του Ν. 2860/2000 με τη 
διενέργεια του ελέγχου και την έκδοση του σχετικού πο¬ 
ρίσματος. 

7. Μεριμνά για την καταχώριση των πορισμάτων ελέγ¬ 
χων στο ΟΠΣ. 

8. Μεριμνά για την πραγματοποίηση των ελέγχων για τα 
έργα που χρηματοδοτούνται από το Ταμείο Συνοχής, 
σύμφωνα με τις διατάξεις του άρθρου 19 του Ν. 
2860/2000 και εμπίπτουν στις αρμοδιότητες της Υπηρε¬ 
σίας. 

9. Τέλος, ελέγχει τις λειτουργίες της Ειδικής Υπηρεσίας 
σε σχέση με θέματα που θέτουν η Αρχή Πληρωμής, η Επι¬ 
τροπή Δημοσιονομικού Ελέγχου και τα ελεγκτικά όργανα 
της Ευρωπαϊκής Ένωσης. 

Δ. Μονάδα Δ' Οργάνωσης - Υποστήριξης 

1. Μεριμνά για την κατάρτιση του προγράμματος ενερ¬ 
γειών τεχνικής βοήθειας-στήριξης και υποστηρίζει το έρ¬ 
γο τους στην εκτέλεση των ενεργειών αυτών μετά την 
έγκρισή τους. Τηρεί τα οικονομικά και τεχνικά στοιχεία 
των ενεργειών αυτών. 

2. Μεριμνά για την οργάνωση των συνεδριάσεων της 
Επιτροπής Παρακολούθησης. 

3. Οργανώνει και λειτουργεί γραφείο ΟΠΣ, το οποίο σε 
συνεργασία με την αντίστοιχη μονάδα της διαχειριστικής 
αρχής του ΚΠΣ έχει την ευθύνη για την ορθή και απρό¬ 
σκοπτη λειτουργία του ΟΠΣ στην Ειδική Υπηρεσία και πα¬ 
ρέχει υποστήριξη προς τους χρήστες για την ορθή χρήση 
και λειτουργία του ΟΠΣ σε συνεργασία με την αντίστοιχη 
μονάδα της διαχειριστικής αρχής του ΚΠΣ καθώς και στη 
λοιπή υποδομή της διαχειριστικής αρχής. Επίσης παρέχει 
τεχνική υποστήριξη για την λειτουργία του εξοπλισμού 
και του λογισμικού καθώς και υποστήριξη στο προσωπικό 
της Ειδικής Υπηρεσίας (εκπαίδευση κλπ). 

4. Οργανώνει και λειτουργεί γραφείο πληροφοριών για 
την παροχή άμεσης ενημέρωσης και κατευθύνσεων 
στους ενδιαφερομένους για θέματα του επιχειρησιακού 
προγράμματος. 

5. Οργανώνει και τηρεί βιβλιοθήκη εργαλείων, μελετών, 
στοιχείων και απαραίτητων βοηθημάτων για τις ανάγκες 
της διαχειριστικής αρχής. 

6. Χειρίζεται τα θέματα προσωπικού και ειδικότερα τα 
διοικητικά, οικονομικά και τα θέματα οργάνωσης και εκ¬ 
παίδευσης. 

7. Τηρεί το πρωτόκολλο και το αρχείο της διαχειριστι¬ 
κής αρχής. 

8. Έχει την ευθύνη διακίνησης των εγγράφων και την εν 
γένει γραμματειακή υποστήριξη των μονάδων και του 
προσωπικού της. 

Άρθρο 4 

Προσωπικό της Υπηρεσίας Διαχείρισης 
Επιχειρησιακού Προγράμματος Αττικής 

1. Η στελέχωση της Υπηρεσίας Διαχείρισης Επιχειρη¬ 
σιακού Προγράμματος Αττικής γίνεται με προσωπικό 
αποκλειστικής και πλήρους απασχόλησης, σύμφωνα με 
το άρθρο 7 παρ. 2 του Ν. 2860/2000. 

Το προσωπικό της Υπηρεσίας Διαχείρισης Επιχειρησια¬ 
κού Προγράμματος Αττικής ανέρχεται σε 32 άτομα, εκ 
των οποίων δύο (2) τουλάχιστον στο Γραφείο ΟΠΣ, τα 
οποία κατά κατηγορία είναι: 

Α. Κατηγορία Πανεπιστημιακής Εκπαίδευσης, άτομα 23 

Β. Κατηγορία Τεχνολογικής Εκπαίδευσης, άτομα 3 

Γ. Κατηγορία Δευτεροβάθμιας Εκπαίδευσης, άτομα 4 

Δ. Κατηγορία Υποχρεωτικής Εκπαίδευσης, άτομα 2 

ΣΥΝΟΛΟ: 32 

Άρθρο 5 

Ορισμός προϊσταμένου της Ειδικής Υπηρεσίας 

Διαχείρισης Επιχειρησιακού Προγράμματος Αττικής, 
ασκούντων καθήκοντα προϊσταμένου στις μονάδες της 
και αναπλήρωση προϊσταμένου της 

1. Ο Προϊστάμενος της Ειδικής Υπηρεσίας ορίζεται 
σύμφωνα με το άρθρο 7 του Ν. 2860/2000. 

2. Καθήκοντα προϊσταμένων των επί μέρους μονάδων 
της Υπηρεσίας Διαχείρισης Επιχειρησιακού Προγράμμα¬ 
τος Αττικής ασκούν υπάλληλοί της, οι οποίοι ορίζονται με 
απόφαση του Γ ενικού Γ ραμματέα της Περιφέρειας Αττι¬ 


κής, μετά από πρόταση του Προϊσταμένου της. Ειδικής 
Υπηρεσίας. Απόντος ή κωλυομένου του Προϊσταμένου 
της Υπηρεσίας Διαχείρισης Επιχειρησιακού Προγράμμα¬ 
τος Αττικής, αναπληρώνεται από υπάλληλο που υπάγεται 
στις διατάξεις του Ν. 2683/1999 και ο οποίος ασκεί καθή¬ 
κοντα προϊσταμένου μονάδοςτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΕΘΝΙΚΗΣ ΟΙΚΟΝΟΜΙΑΣ 

ΔΙΟΙΚΗΣΗΣ & ΑΠΟΚΕΝΤΡΩΣΗΣ & ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 


Αριθ. 1343/Η (2) 

Συγκρότηση Διοικητικού Συμβουλίου της Ανώνυμης Εται¬ 
ρείας "ΜΑΚΕΔΟΝΙΚΟ ΠΡΑΚΤΟΡΕΙΟ ΕΙΔΗΣΕΩΝ Α.Ε.". 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181/94 "Συγκρότηση της Γενι¬ 
κής Γραμματείας Τύπου και Πληροφοριών σε Υπουργείο 
Τύπου και Μέσων Μαζικής Ενημέρωσης και καθορισμός 
των αρμοδιοτήτων του" (ΦΕΚ 116 Α). 

2. Τις διατάξεις του άρθρου 8 του Π.Δ.149/94 "Ίδρυση 
και καταστατικό της Ανώνυμης Εταιρείας "ΜΑΚΕΔΟΝΙΚΟ 
ΠΡΑΚΤΟΡΕΙΟ ΕΙΔΗΣΕΩΝ Α.Ε.". 

3. Την αριθμ. Πρωτ. 9234/1/26.4.2000 απόφαση καθορι¬ 
σμού αρμοδιοτήτων του Υφυπουργού Τύπου και Μέσων 
Μαζικής Ενημέρωσης Τηλέμαχου Χυτήρη. 

4. Το αρ. 609/29.9.2000 έγγραφο της Ε.Ι.Η.Ε.Ε. 

5. Το αρ. 10318/21.9.2000 έγγραφο της Ε.Σ.Η.Ε.Μ.Θ. 

6. Το αρ. 1339/1.11.2000 έγγραφο της Ε.Σ.Η.Ε.Α. 

7. Το αρ. 2166/12.12.00 έγγραφο για την ανάδειξη εκ¬ 
προσώπου των εργαζομένων στο Δ.Σ. του Μακεδονικού 
Πρακτορείου Ειδήσεων ΑΈ. 

8. Την αριθμ. πρωτ. 3222/Ε/354/11.2.2000 Απόφαση του 
Υπουργού Τύπου και Μέσων Μαζικής Ενημέρωσης, "Ανα¬ 
νέωση της θητείας του Γ ενικού Διευθυντή του Μακεδονι¬ 
κού Πρακτορείου Ειδήσεων ΑΈ. Σπύρου Κουζινόπου- 
λου", (ΦΕΚ212/Β725.2.2000), αποφασίζουμε: 

Ορίζουμε το Διοικητικό Συμβούλιο (Δ.Σ.) της Ανώνυμης 
Εταιρείας "ΜΑΚΕΔΟΝΙΚΟ ΠΡΑΚΤΟΡΕΙΟ ΕΙΔΗΣΕΩΝ ΑΈ." 
που συγκροτείται ως εξής: 

1) Παρασκευάς Παρασκευόπουλος, Σύμβουλος Επικοι¬ 
νωνίας, ως Πρόεδρος. 

2) Παρασκευή Νάσκου - Περράκη, Επίκουρη Καθηγή- 
τριατου Πανεπιστημίου Μακεδονίας, ως μέλος. 

3) Σπυρίδων Κουζινόπουλος, Γενικός Διευθυντής της 
Εταιρείας, ως μέλος. 

4) Βασίλης Παπαδημούλης, εκπρόσωπος της Ε.Σ.Η.Ε.Μ.Θ., 
ως μέλος. 

5) Κωνσταντίνος Τόλης, εκπρόσωπος της Ε.Ι.Η.Ε.Ε., ως 
μέλος. 

6) Πάνος Σόμπολος, εκπρόσωπος της Ε.Σ.Η.Ε.Α., ως 
μέλος. 

7) Νικόλαος Γιώτης, εκπρόσωπος των εργαζομένων 
στο Δ.Σ. της Εταιρείας. 

Η θέση του Προέδρου του Διοικητικού Συμβουλίου δεν 
είναι έμμισθη. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Με απόφαση της Γενικής Συνέλευσης καθορίζονται τα 
έξοδα παράστασής του. 

Η θητεία του Προέδρου και των άλλων μελών του Δ.Σ. 
είναι τριετής και αρχίζει από την λήξη της θητείας των με¬ 
λών του προηγούμενου Δ.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2000 

Ο ΥΦΥΠΟΥΡΓΟΣ 

ΤΗΛΕΜΑΧΟΣ ΧΥΤΗΡΗΣ 


Αριθ.6318 (3) 

Τροποποίηση του Οργανισμού Εσωτερικής Υπηρεσίας 
του Δήμου Ηλιούπολης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του 
Ν.2307/95. 

2. Τις διατάξεις του άρθρου 8 του Ν.2503/97. 

3. Την 673/00 απόφαση του Δ/κού Σ/λίου του Δήμου Ηλι¬ 
ούπολης περί τροποποιήσεως του Οργανισμού Εσωτερι¬ 
κής Υπηρεσίας αυτού. 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 8/00 πρακτικό του, απο¬ 
φασίζουμε: 

Εγκρίνουμε την 673/00 απόφαση του Δημοτικού Συμ¬ 
βουλίου του Δήμου Ηλιούπολης περί τροποποιήσεως του 
Οργανισμού Εσωτερικής Υπηρεσίας αυτού ως εξής: 

ΑΡΘΡΟ Γ 

Το οργανόγραμμα του Δήμου είναι το παρακάτω: 

1. Δήμαρχος 

2. Αντιδήμαρχοι 

3. Γ ραφείο Γ ραμματείας Δημάρχου 

4. Γ ραφείο Ειδικών Συμβούλων και Ειδικών Συνεργατών 

5. Γ ραφείο Νομικής Υπηρεσίας 

6. Γ ραφείο Δημοσίων Ευρωπαϊκών και Διεθνών Υποθέ¬ 
σεων - Τύπου και Μ.Μ.Ε. 

7. Τμήμα Ειδικής Ταμειακής Υπηρεσίας 

8. Διεύθυνση Διοίκησης και Οικονομικών 

9. Διεύθυνση Κοινωνικής Μέριμνας και Εξυπηρέτησης 
Πολίτη 

10. Διεύθυνση Τεχνικών Υπηρεσιών 

11. Διεύθυνση Περιβάλλοντος και Καθαριότητας 

ΑΡΘΡΟ 2° 

Ολόκληρη η υπηρεσία του Δήμου αποτελείται από: 

1. Διεύθυνση Διοίκησης και Οικονομικών 

2. Διεύθυνση Κοινωνικής Μέριμνας και Εξυπηρέτησης 
Πολίτη 

3. Διεύθυνση Τεχνικών Υπηρεσιών 

4. Διεύθυνση Περιβάλλοντος και Καθαριότητας 

5. Αυτοτελές Τμήμα Ειδικής Ταμειακής Υπηρεσίας 

ΑΡΘΡΟ 3° 

I. ΔΙΕΥΘΥΝΣΗ ΔΙΟΙΚΗΣΗΣ ΚΑΙ ΟΙΚΟΝΟΜΙΚΩΝ 

Α) Τ μήμα Διοίκησης 

1. Γ ραφείο Προσωπικού, Επιμόρφωσης και Διοικητικού 
Εκσυγχρονισμού 


2. Γ ραφείο Μηχανογράφησης και Προγραμματισμού 

3. Γ ραφείο Πρωτοκόλλου, Διεκπεραίωσης, Αρχείου και 
Βιβλιοθηκονομίας 

4. Γ ραφείο Γ ραμματείας Δ.Σ. και Δ.Ε. 

5. Γ ραφείο Διοικητικής Υποστήριξης: 
α) Τηλεφωνικό Κέντρο 

β) Φωτοτυπικό 

γ) Καθαριότητα Δημοτικού Καταστήματος 
δ) Φύλαξης 
Β) Τμήμα Εσόδων 

1. Γ ραφείο Φόρων, Τελών και Δικαιωμάτων 

2. Γ ραφείο Δημοτικής Περιουσίας 

3. Γ ραφείο Δημοτικού Κοιμητηρίου 
Γ) Τ μήμα Λογιστηρίου 

1. Γ ραφείο Προϋπολογισμού 

2. Γ ραφείο Αναλήψεως και Εκκαθαρίσεως Δαπανών 

3. Γ ραφείο Μισθοδοσίας και Ασφάλισης Προσωπικού 

4. Γ ραφείο Τήρησης Λογιστικών Βιβλίων 
Δ) Τμήμα Προμηθειών 

1. Γ ραφείο Προμηθειών 

2. Γ ραφείο Διαχείρισης Αποθηκών 

3. Γ ραφείο Στατιστικής, Ελέγχου και Οικονομικών Με¬ 
λετών 

II. ΔΙΕΥΘΥΝΣΗ ΚΟΙΝΩΝΙΚΗΣ ΜΕΡΙΜΝΑΣ ΚΑΙ ΕΞΥΠΗ¬ 
ΡΕΤΗΣΗΣ ΠΟΛΙΤΗ 

Α) Τμήμα Δημοτικής Κατάστασης 

1. Γ ραφείο Μητρώων Στρατολογίας και Δημοτολογίου 

2. Γραφείο Ληξιαρχείου, Ιθαγένειας, Πολιτικών Γάμων 
και Εκλογικών 

Β) Τμήμα Εκπαίδευσης, Πολιτισμού, Κοινωνικής Μέρι¬ 
μνας και Εξυπηρέτησης του Πολίτη 

1. Γ ραφείο Εκπαίδευσης και Νεολαίας 

2. Γ ραφείο Πολιτισμού και Αθλητισμού 

3. Γ ραφείο Εξυπηρέτησης του Πολίτη 

4. Γ ραφείο Κοινωνικής Υποστήριξης και Ισότητας 

5. Γ ραφείο Υγείας και Υγιεινής 

Γ) Τμήμα Έκδοσης Αδειών Καταστημάτων Υγειονομι¬ 
κού Ενδιαφέροντος και Δημοτικής Αστυνομίας 

1. Γ ραφείο Αδειών, Ίδρυσης και Λειτουργίας Καταστη¬ 
μάτων και Επιχειρήσεων Υγειονομικού Ενδιαφέροντος 

2. Γ ραφείο ελέγχου καταστημάτων 

3. Γ ραφείο Δημοτικής Αστυνομίας 

III. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Γ ραφείο Γ ραμματείας Τεχνικών Υπηρεσιών 
Α) Τμήμα Πολεοδομίας, Σχεδίου Πόλης και Κτηματολο¬ 
γίου 

1. Γ ραφείο Πολεοδομίας 

2. Γ ραφείο Σχεδίου Πόλης 

3. Γ ραφείο Κτηματολογίου 

Β) Τμήμα Μελετών, Έργων και Κατασκευών 

1. Γ ραφείο Μελετών και Προγραμματισμού Έργων 

2. Γ ραφείο Έργων και Κατασκευών 

3. Γ ραφείο Συντήρησης Κτιρίων 

Γ) Τμήμα Ηλεκτρομηχανολογικών Έργων και Εγκατα¬ 
στάσεων 

1. Γ ραφείο Μελετών και Προγραμματισμού Ηλεκτρομη- 
χανολογικών Έργων 

2. Γραφείο Κατασκευής και Συντήρησης Ηλεκτρικών 
Έργων και Εγκαταστάσεων 

3. Γραφείο Κατασκευής και Συντήρησης Υδραυλικών 
Έργων και Εγκαταστάσεων 

IV. ΔΙΕΥΘΥΝΣΗ ΠΕΡΙΒΑΛΛΟΝΤΟΣ ΚΑΙ ΚΑΘΑΡΙΟΤΗΤΑΣ 
Γραμματεία Διεύθυνσης Περιβάλλοντος 
Α) Τμήμα Καθαριότητας 

1. Γ ραφείο Αποκομιδής απορριμμάτων 

2. Γ ραφείο Οδοκαθαριστών 

3. Γ ραφείο Εποπτών 

Β) Τμήμα Πρασίνου και Γεωπονίας 

1. Γ ραφείο Πρασίνου και Γ εωπονίας 

2. Γ ραφείο Μελετών διαμόρφωσης περιβάλλοντος 
Γ) Τμήμα Συντήρησης και Επισκευής οχημάτων 

1. Γ ραφείο Κίνησης οχημάτων 

2. Γ ραφείο Συντήρησης και Επισκευής οχημάτων 

3. Γ ραφείο Πολιτικού Σχεδιασμού Εκτάκτων Αναγκών 


ΑΡΘΡΟ 4° 

Α) ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

ΚΛΑΔΟΣ ΘΕΣΕΙΣ 

1. ΠΕΙ Διοικητικού 20 

2. ΠΕ2 Ψυχολόγων 2 

3. ΤΕ2 Κοινωνικών Λειτουργών 3 

4. ΤΕ17Διοικητικού-Λογιστικού 5 

5. ΤΕ1 Βιβλιοθηκονομίας 1 

6. ΤΕ22 Διοίκησης Μονάδων Τοπικής Αυτοδιοίκησης 2 

7. ΔΕΙ Διοικητικού 28 

8. ΔΕ2 Εποπτών 3 

9. ΔΕ3 Τηλεφωνητών 2 

10. ΔΕ 14 Ελεγκτών 3 

11. ΔΕ 15 Εισπρακτόρων 2 

12. ΔΕ 37 Ιεροψαλτών 1 

13. ΥΕ2 Επιστατών 3 

14. ΥΕ11 Νεωκόρων 1 

Β) ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 

ΚΛΑΔΟΣ ΘΕΣΕΙΣ 

1. ΠΕ3 Πολιτικών Μηχανικών 4 

2. ΠΕ4 Αρχιτεκτόνων 4 

3. ΠΕ5 Ηλεκτρολόγων - Μηχανολόγων - Μηχανικών 3 

4. Π Ε6 Τοπογράφων Μηχανικών 2 

5. ΠΕ11 Πληροφορικής 4 

6. ΤΕ3 Τεχνολόγων Πολιτικών Μηχανικών 3 

7. ΤΕ4 Τεχνολόγων Μηχανικών 1 

8. ΤΕ5 Τεχνολόγων Τοπογράφων 1 

9. ΤΕ19 Πληροφορικής 4 

10. ΔΕ5 Δομικών Έργων 2 

11. ΔΕ6 Σχεδιαστών 2 

12. ΔΕ24 Ηλεκτρολόγων 7 

13. ΔΕ26 Μηχανοτεχνιτών 7 

14. ΔΕ27 Ηλεκτροτεχνιτών αυτοκινήτων 2 

15. ΔΕ28 Χειριστών Μηχανημάτων 12 

16. ΔΕ29 Οδηγών 42 

17. ΔΕ30 Τεχνιτών 35 

18. ΔΕ38 Προσωπικού Η/Υ 2 

Γ) ΘΕΣΕΙΣ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 
ΚΛΑΔΟΣ ΘΕΣΕΙΣ 

1. ΠΕΙ5 Ιατρών 1 

2. ΤΕ11 Ελεγκτών Δη μόσιας Υγείας 2 

Δ) ΘΕΣΕΙΣ ΓΕΩΠΟΝΙΚΟΥ ΠΡΟΣΩΠΙΚΟΥ 

ΚΛΑΔΟΣ ΘΕΣΕΙΣ 

1. Π Ε9 Γεωπόνων 2 

2. ΠΕΙ4 Δασολόγων 1 

3. ΤΕ13 Τεχνολόγων Γεωπόνων 2 

4. ΤΕ Τ εχνολόγων Δασοπόνων 1 

5. ΔΕ35 Κηπουρών-Δενδροκόμων 45 


Ε) ΘΕΣΕΙΣ ΤΕΧΝΙΚΟΥ - ΥΓΕΙΟΝΟΜΙΚΟΥ & ΓΕΩΠΟΝΙ¬ 


ΚΟΥ ΠΡΟΣΩΠΙΚΟΥ 

ΚΛΑΔΟΣ ΘΕΣΕΙΣ 

1. ΥΕ14 Βοηθών Συντήρησης αυτοκινήτων 2 

2. ΥΕ16 Εργατών Καθαριότητας 70 

3. ΥΕ16 Εργατών Κήπων 20 

4. ΥΕ16 Εργατών Νεκροταφείου 10 

5. ΥΕ16 Εργατών 10 

6. ΥΕ16 Εργατών Καθαριότητας Κτιρίων 5 

7. ΥΕ16 Φυλάκων 12 

ΣΤ) ΘΕΣΕΙΣ ΠΡΟΣΩΠΙΚΟΥ ΕΙΔΙΚΗΣ ΥΠΗΡΕΣΙΑΣ 
ΚΛΑΔΟΣ ΘΕΣΕΙΣ 

1. ΔΕ23 Ειδικού Προσωπικού 13 


Ζ) ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ ΜΕ ΣΥΜΒΑΣΗ ΙΔΙΩ¬ 
ΤΙΚΟΥ ΔΙΚΑΙΟΥ 
(άρθρο 26 του Ν. 1832/89) 

1. Μία (1) θέση Γ ενικού Γ ραμματέα 

2. Δύο (2) θέσεις ιδιαιτέρου γραμματέως Δημάρχου 

3. Δύο (2) θέσεις Δικηγόρων 

4. Τέσσερις (4) θέσεις Ειδικών Συμβούλων ή Ειδικών Συ¬ 
νεργατών ή Επιστημονικών Συνεργατών 

Η) ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΟΡΙΣΜΈΝΟΥ ΧΡΟΝΟΥ ΓΙΑ ΕΠΟΧΙΑΚΕΣ ΚΑΙ ΑΛ¬ 
ΛΕΣ ΠΕΡΙΟΔΙΚΕΣ» ΠΡΟΣΚΑΙΡΕΣ ΑΝΑΓΚΕΣ (Ν. 2503/97) 

1. Δέκα (10) εργάτες καθαριότητας 

2. Δέκα (10) εργάτες κήπων 

3. Δέκα (10) εργάτες φύλακες 

4. Δέκα (10) εργάτες πάσης φύσεως 

5. Τρεις (3) οδηγοί 

6. Δύο (2) διοικητικοί 

7. Ένας (1) γεωπόνος 

8. Ένας (1) τεχνολόγος γεωπόνος 

9. Ένας (1) τεχνολόγος δασοπόνος 

10. Ένας (1) τεχνολόγος μηχανολόγος 

11. Ένας (1) μηχανοτεχνίτης 

12. Ένας (1) πολιτικός μηχανικός 

13. Ένας (1) τοπογράφος 

14. Ένας (1) αρχιτέκτονας 

15. Ένας (1) σχεδιαστής 

16. Ένας (1) τηλεφωνητής 

17. Ένας (1) κοινωνικός λειτουργός 

18. Ένας (1) ιεροψάλτης 

19. Ένας (1) νεωκόρος 

20. Ένας (1) πληροφορικής 

21. Ένας (1) χειριστής μηχανημάτων 

22. Ένας (1) ηλεκτρολόγος αυτοκινήτων 

Ο) ΠΡΟΣΩΡΙΝΕΣ ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

1. Ένας (1) εργάτης καθαριότητας 

2. Ένας (1) εργάτης πάσης φύσεως 

3. Ένας (1) εργάτης νεκροταφείου 

4. Ένας (1) εργάτης γενικών καθηκόντων - οδοποιία 

5. Τέσσερις (4) εργάτες τεχνικού συνεργείου 

Οι πιο πάνω προσωρινές θέσεις καταργούνται με την 
καθ’ οιονδήποτε αποχώρηση των υπαλλήλων που τις κα¬ 
τέχουν. 

ΑΡΘΡΟ 5° 

ΚΑΘΟΡΙΣΜΟΣ ΘΕΣΕΩΝ ΓΙΑ ΤΗΝ 
ΚΑΤΑΛΗΨΗ ΘΕΣΕΩΝ ΠΡΟΪΣΤΑΜΕΝΩΝ 

Α) ΔΙΕΥΘΥΝΣΕΙΣ 

1. Διοίκησης και Οικονομικών, Κοινωνικής Μέριμνας και 
Εξυπηρέτησης του Πολίτη: 

Θα προΐστανται οι υπάλληλοι του κλάδου ΠΕΙ και εν ελ¬ 
λείψει ΤΕ17 ή ΤΕ22 και εν ελλείψει ΔΕ 1. 

2. Περιβάλλοντος: 

Θα προΐστανται οι υπάλληλοι του κλάδου ΠΕΙ ή ΠΕ5 ή 
ΠΕ9 ή ΠΕΙ4 και εν ελλείψει ΤΕ4 ή ΤΕ13 ή ΤΕ Τεχνολόγων 
Δασοπόνων. 

3. Τεχνικών Υπηρεσιών: 

Θα προΐστανται οι υπάλληλοι του κλάδου ΠΕ3 ή ΠΕ4 ή 
ΠΕ5 ή ΠΕ6 

Β) ΤΜΗΜΑΤΑ 

1. Σε όλα τα Τμήματα των Διευθύνσεων Διοίκησης και 
Οικονομικών, Κοινωνικής Μέριμνας και Εξυπηρέτησης 
του Πολίτη, θα προΐστανται οι υπάλληλοιτου κλάδου ΠΕΙ 
και εν ελλείψει ΤΕ 17 ή ΤΕ22 και εν ελλείψει ΔΕ 1. 

2. Στο Τμήμα Ειδικής Ταμειακής Υπηρεσίας θαπροΐστα- 
νταιοι υπάλληλοιτου κλάδου ΠΕΙ και εν ελλείψει ΤΕ17 ή 
ΤΕ22, και εν ελλείψει ΔΕΙ ήΔΕ14ήΔΕ15. 

3. Στο Τμήμα Καθαριότητας της Διεύθυνσης Περιβάλ¬ 
λοντος θα προΐστανται οι υπάλληλοιτου Κλάδου ΠΕΙ ή 
ΠΕ5ήΠΕ9ήΠΕ14 και εν ελλείψει ΤΕ17 ή ΤΕ22 και εν ελ¬ 
λείψει ΔΕΙ ή ΔΕ2. 

4. Στο Τμήμα Συντήρησης και Επισκευών της ίδιας Δι¬ 
εύθυνσης θα προΐστανται οι υπάλληλοι του κλάδου ΠΕ5 
και εν ελλείψει ΤΕ4 και εν ελλείψει ΔΕ26 ή ΔΕ27 λόγω της 
εξειδίκευσηςτου κλάδου. 

5. Στο Τμήμα Πρασίνου και Γεωπονίας της ίδιας Διεύ¬ 
θυνσης θα προΐστανται οι υπάλληλοιτου κλάδου ΠΕΙ ή 
ΠΕ9 ή ΠΕΙ4 και εν ελλείψει ΤΕ13 ή ΤΕ Τεχνολόγος Δα¬ 
σοπόνος και εν ελλείψει ΔΕ35, λόγω εξειδίκευσης του 
κλάδου. 

6. Σε όλα τα τμήματα Τεχνικών Υπηρεσιών θα 
προΐστανται οι υπάλληλοιτου κλάδου ΠΕ3ή ΠΕ4ή ΠΕ5 
ή ΠΕ6 και εν ελλείψει ΤΕ3 ή ΤΕ4 ή ΤΕ5 και εν ελλείψει 
ΔΕ5 ή ΔΕ24. 

ΑΡΘΡΟ 6° 

Προστίθεται παράγραφος 43: 

Γραφείο Βιβλιοθηκονομίας, το οποίο είναι αρμόδιο για 
την αναλυτική καταγραφή καιτήρηση των βιβλίωντου Δή¬ 
μου και τήρηση και καταγραφή του αρχείου. 

Προστίθεται παράγραφος 44, Γ ραφείο Πολιτικού Σχε- 
διασμού Εκτάκτων Αναγκών. 

Θα έχει την γραμματειακή υποστήριξη, διακίνηση εγ¬ 
γράφων και θα ενημερώνει τον εκάστοτε υπεύθυνο ΠΣΕΑ 
που θα ορίζει ο Δήμαρχος. 

Τα Τμήματα: 1) Προμηθειών, 2) Ταμειακής Υπηρεσίας, 
3) Αδειών Καταστημάτων, 4) Συντήρηση και επισκευή 
οχημάτων θα έχουν τις αρμοδιότητες που είχαν τα αντί¬ 
στοιχα γραφεία στον προηγούμενο Ο.Ε.Υ. 

Κατά τα λοιπά ισχύει ως έχει ο Οργανισμός Εσωτερικής 
Υπηρεσίας εκτός από την μεταβατική διάταξη του άρ¬ 
θρου 6, η οποία καταργείται. 

Μετηντροποποίησητου Οργανισμού Εσωτερικής Υπη¬ 
ρεσίας δεν προκαλείται δαπάνη για το έτος 2000. 

Γιατο έτος 2001 προκαλείται δαπάνη ποσού 263.680.000 
δρχ. και η συνολική δαπάνη του Ο.Ε.Υ. θαανέλθει στο πο¬ 
σό 2.282.416.160 δρχ. (εφόσον πληρωθούν όλες οι θέ¬ 
σεις). 

Η ανωτέρω δαπάνη θα προβλεφθεί στον προϋπολογι¬ 
σμό του έτους 2001. 


Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 18 Ιανουάριου 2001 

Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

Αριθ. 106 (4) 

Σύσταση Δημοτικής Επιχείρησης Ανάπτυξης και Πολιτι¬ 
σμού του Δήμου I. Π. Μεσολογγίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 
Έχοντας υπόψη: 

1. Τις διατάξεις των άρθρων 277 έως 284, 291 και 304 
του Π.Δ/τος 410/95. 

2. Τις διατάξεις του άρθρου 11 παραγρ. 22,23 και 24 του 
Ν.2503/97. 

3. Οιαριθμ. 167 και 206/2000 αποφάσεις του Δημοτικού 
Συμβουλίου Ι.Π. Μεσολογγίου περί σύστασης Δημοτικής 
Επιχείρησης Ανάπτυξης και Πολιτισμού Δήμου Ι.Π. Μεσο¬ 
λογγίου. 

4. Την σχετική οικονομοτεχνική μελέτη της εν λόγω Δη¬ 
μοτικής Επιχείρησης, ως επίσης και την 29.11.2000 έκθε¬ 
ση αξιολόγησης αυτής από την αρμόδια Δ/νση της Περι¬ 
φέρειας Δυτικής Ελλάδας από την οποία προκύπτει ότι 
αυτή είναι σκόπιμη και οικονομικά βιώσιμη. 

5. Την αρ.(ΟΙΚ) 241 ΓΓ/18.8.98 απόφαση του Γενικού 
Γ ραμματέα Περιφέρειας Δυτικής Ελλάδας περί "μεταβί¬ 
βασης αρμοδιοτήτων και παροχή εξουσιοδότησης υπο¬ 
γραφής αποφάσεων", αποφασίζουμε: 

Εγκρίνονται οι αριθμ. 167 και 206/2000 αποφάσεις του 
Δημοτικού Συμβουλίου Ι.Π. Μεσολογγίου Ν. Αιτωλ/νίας 
που αφορούν την σύσταση στο Δήμο Ι.Π. Μεσολογγίου 
Δημοτικής Επιχείρησης που έχει ως εξής: 

1. Συνιστά στο Δήμο Ι.Π. Μεσολογγίου του Νομού Αιτω¬ 
λοακαρνανίας Επιχείρηση με την επωνυμία Δημοτική Επι¬ 
χείρηση Ανάπτυξης και Πολιτισμού Δήμου Ι.Π. Μεσολογ¬ 
γίου ως Νομικό Πρόσωπο Ιδιωτικού Δικαίου που διέπεται 
από τις διατάξεις του Π.Δ.410/95 (ΔΚΚ) και ειδικότερα 
των άρθρων 277, 278 όπως τροποποιήθηκε με τον 
Ν.2503/97 ΦΕΚ 107/Α/30.5.97 (άρθρο 11, παρ. 23) των άρ¬ 
θρων 279, 280 και 281 όπως αυτό τροποποιήθηκε με τον 
ίδιο Νόμο 2503/97 (άρθρο 11 παρ. 24) των άρθρων 282 - 
284 και την 25027/1984 απόφαση του Υπουργού Εσωτε¬ 
ρικών. 

2. Έδρα της Επιχείρησης είναι ο Δήμος Ι.Π. Μεσολογγί¬ 
ου του Νομού Αιτωλοακαρνανίας. 

3. Σκοπός της Επιχείρησης είναι: 

α) Η οργάνωση και διεξαγωγή πολιτιστικών και ψυχα¬ 
γωγικών εκδηλώσεων. 

β) Η υλοποίηση εκπαιδευτικών και επιμορφωτικών προ¬ 
γραμμάτων. 

γ) Η Περιβαλλοντική ευαισθητοποίηση και η διαχείριση 
του Περιβάλλοντος. 

δ) Ανάπτυξη του Αθλητισμού. 

ε) Η οργάνωση των υπηρεσιών Κοινωνικής Πρόνοι- 
ας.(το πρόγραμμα "ΒΟΗΘΕΙΑ ΣΤΟ ΣΠΙΤΙ"). 

στ) Εκδόσεις - Εκτυπώσεις. 

ζ) Τουριστική ανάπτυξη, 
η) Διαφημίσεις, 
θ) Τεχνικός Τομέας. 

ι) Υποστήριξη αναπτυξιακώνπρωτοβουλιώντου Δήμου, 
ια) Επιχειρηματικές Δραστηριότητες. 

4. Η Επιχείρηση θα διοικείται από Επταμελές Διοικητικό 
Συμβούλιο που τα μέλη του ορίζονται μαζί με αναπληρω¬ 
τές από το Δημοτικό Συμβούλιο. 

Από τα μέλη του διοικητικού Συμβουλίου Τρεις είναι αι¬ 
ρετοί εκπρόσωποι της πόλης εκ των οποίων ο ένας προ¬ 
έρχεται από την μειοψηφία. Ένας είναι εκπρόσωπος του 
Πνευματικού Κέντρου του Δήμου Ι.Π. Μεσολογγίου (κοι¬ 
νωνικός φορέας) καιτα υπόλοιπατρία μέλη είναι δημότες 
ή κάτοικοι της πόλης Μεσολογγίου που έχουν πείρα ή 
γνώσεις σχετικές με το αντικείμενο της επιχείρησης. 

5. Η διάρκεια της Επιχείρησης είναι Πενήντα 50 χρόνια 
από τη δημοσίευσή της κατά το νόμο απόφασης στην 
Εφημερίδα της Κυβέρνησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή συστατι¬ 
κής πράξης) όταν η επιχείρηση απασχολεί περισσότε¬ 
ρους από είκοσι εργαζομένους μειώνοντας κατά ένα τον 
αριθμό των δημοτών ή κατοίκων. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή συστατι¬ 
κής πράξης) όταν η επιχείρηση απασχολεί περισσότε¬ 
ρους από είκοσι εργαζομένους. 

6. Ο Δήμος διαθέτει στην Επιχείρηση χρηματικό ποσό 
15.000.000 δραχμών ως αρχικό κεφάλαιο. 

7. Πόροι της Επιχείρησης είναι: 

α. Έσοδα από δικαιώματα εγγραφών και φοίτησης στα 
τμήματα πολιτιστικών δραστηριοτήτων. 

β. Έσοδα από την οργάνωση πολιτιστικών και ψυχαγω¬ 
γικών εκδηλώσεων 

γ. Έσοδα από την λειτουργία ή την ενοικίαση ακινήτων 
και χώρων ιδιοκτησίας του Δήμου που θαπαραχωρηθούν 
στην Δημοτική Επιχείρηση. 

δ. Έσοδα από την εκμετάλλευση των κοινοχρήστων και 
λοιπών χώρων και την μίσθωσή τους σε διαφημιστικές 
εταιρίες για την προβολή διαφημιστικών μηνυμάτων. 

ε. Έσοδα από την εκμετάλλευση Εστιατορίων, Αναψυ- 
κτηρίων, Κυλικείων και λοιπών κέντρων αναψυχής και ψυ¬ 
χαγωγίας. 

στ. Έσοδα από την λειτουργία αθλητικών χώρων και 
από την λειτουργία ή ενοικίαση των κυλικείων τους. 

ζ. Έσοδα από την διαχείριση προγραμμάτων της ΕΕ ή 
άλλων Δημοτικών Φορέων. 

η. Έσοδα απάτην κατασκευή, συντήρηση και επίβλεψη 
τεχνικών έργων και την εκπόνηση τεχνικών μελετών. 

θ. Έσοδα από λοιπές επιχειρηματικές δραστηριότητες 
της Επιχείρησης που σε κάθε περίπτωση επιτρέπονται 
εφ’ όσον δεν απαγορεύεται από την κείμενη νομοθεσία 
την σχετική με τις Επιχειρήσεις των ΟΤΑ. 
ι. Έσοδα από την περιουσία της Επιχείρησης, 
ια. Έσοδα από κληροδοτήματα, εισφορές, δωρεές κλπ. 
ιβ. Έσοδα από λοιπές πηγές. 

8. Η Επιχείρηση διαλύεται: 

α. με απόφαση του Δημοτικού Συμβουλίου, με την από¬ 
λυτη πλειοψηφία των μελών του 
β. όταν λήξει χωρίς να παραταθεί η διάρκεια της επιχεί¬ 
ρησης και 

γ. σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 


Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. 

Το υπόλοιπο περιέχεται στον Δήμο (άρθρο 284 Π.Δ. 
410/95). 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης, διέπονται από τις 
σχετικές με τις δημοτικές και κοινοτικές επιχειρήσεις δια- 
τάξειςτου Π.Δ. 410/95 (ΔΚΚ). 

10. Κάλυψη δαπάνης. Από τις διατάξεις αυτής της από¬ 
φασης προκαλείται δαπάνη σε βάρος του Προϋπολογι¬ 
σμού του Δήμου Ι.Π. Μεσολογγίου ύψους 15.000.000 
δρχ. (Αρχικό Κεφάλαιο). 

Η απόφαση αυτή: α) να δημοσιευθεί στην Εφημερίδα 
της Κυβερνήσεως, και β) να κοινοποιηθεί στο Δήμο Ι.Π. 
Μεσολογγίου. 

Μεσολόγγι, 11 Ιανουάριου 2001 

Με εντολή Γ ενικού Γ ραμματέα Περιφέρειας 
Ο Γ ενικός Δ/ντης 
ΠΑΝΑΓΙΩΤΗΣ ΣΚΟΥΡΑΣ 


Αριθ. 94 (5) 

Μετονομασία σχολικών μονάδων της 14ης σχολικής Επι¬ 
τροπής του δήμου Λαμιέων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Π.Δ.410/95 (άρθρο 203) και των 
Ν.2399/96 (άρθρο 14) και 2503/97. 

2. Την αριθ. Δ4/338/14.8.2000 απόφαση των Υπουργών 
Οικονομικών και Εθνικής Παιδείας και Θρησκευμάτων, 
σχετικά με τη συγχώνευση των 3ου και 15ου δημοτικών 
σχολείων Λαμίας σε ένα με την επωνυμία "3° δημοτικό 
σχολείο Λαμίας 11 . 

3. Την αριθ. 13056/29.6.1992 απόφαση του Νομάρχη 
Φθιώτιδας σχετικά με τη σύσταση στο δήμο Λαμιέων της 
14ης Σχολικής Επιτροπής. 

4. Την αριθ. 562/2000 απόφαση του δημοτικού συμβου¬ 
λίου Λαμιέων σχετικά με τηντροποποίησητης επωνυμίας 
της 14ης σχολικής Επιτροπής, αποφασίζουμε: 

Αντικαθιστούμε την παρ. Α' της αριθ. 13056/29.6.92 
απόφασης του Νομάρχη Φθιώτιδας ως εξής: 

"Παρ. Α. Συνιστούμε νομικό πρόσωπο με την επωνυ¬ 
μία 14η σχολική Επιτροπή 3ου δημοτικού σχολείου, 
3ου νηπιαγωγείου, και 15ου νηπιαγωγείου δήμου Λα¬ 
μιέων". 

Κατά τα λοιπά ισχύει η αριθ. 13056/29.6.92 απόφαση 
του Νομάρχη Φθιώτιδας. 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού του δήμου Λαμιέων. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Λαμία, 10 Ιανουάριου 2001 

Με εντολή Γ ενικού Γ ραμματέα Περιφέρειας 
Ο Διευθυντής 
ΠΑΝ. ΜΠΟΝΑΚΗΣ 

Αριθ. οικ. 128/Σχετ. 3353/2000 (6) 

Τροποποίηση της 3353/24.8.2000 απόφασης "περί ορι¬ 
σμού υπολόγων διαχειριστών για τη διάθεση προκη¬ 
ρύξεων ΑΣΕΠ της Εφημερίδας της Κυβερνήσεως". 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξειςτου άρθρου 2παρ. 14του Ν. 2349/1995 
"Ρύθμιση θεμάτωντου ΑΣΕΠ και ειδικών θεμάτων προσω¬ 
πικού και λειτουργίας της Δημόσιας Διοίκησης" όπως 
αντικαταστάθηκαν με τις διατάξεις του άρθρου 20 παρ. 
19τουΝ. 2738/1999. 

2. Την αριθμ. 3353/24.8.2000 απόφαση του Νομάρχη 
Λακωνίας. 

3. Τις Υπηρεσιακές ανάγκες, αποφασίζουμε: 

Τροποποιούμετην αριθμ. 3353/24.8.2000 απόφασή μας 


και ορίζουμε την Αλεξάνδρα Μπουζιάνη του κλάδου ΤΕ 
Πληροφορικής με βαθμό Α' υπόλογο διαχειριστή για τη 
διάθεση του Τεύχους προκηρύξεων ΑΣΕΠ και την εί¬ 
σπραξη αντιτίμου στο Νομό Λακωνίας αναπληρούμενη 
από τον Βασίλειο Τσούκατου κλάδου ΔΕ Διοικητικού Λο¬ 
γιστικού με βαθμό Α'. 

Το αντίτιμο των ανωτέρω τευχών θα ορίζεται από το 
Εθνικό Τυπογραφείο και το εισπραττόμενο ποσό θα κα¬ 
τατίθεται το αργότερο ανά πενθήμερο στο Δημόσιο Τα¬ 
μείο. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Σπάρτη, 10 Ιανουάριου 2001 
Ο Νομάρχης 

ΓΡΗΓΟΡΙΟΣ ΑΠΟΣΤΟΛΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




